Schengen (Luksemburg)
Schengen (fonetski: Šengen) je malo vinogradarsko selo i općina na krajnjem jugoistoku Luksemburga, na zapadnoj obali rijeke Moselle. Granica općine uključuje tačku spajanja granica Njemačke, Francuske i Luksemburga. Nakon spajanja Burmerangea i Wellensteina 2011. godine, u općini živi 4.223 stanovnika s površinom od 31,42 km2. Najveće naselje u općini je Remerschen po kojem je nekad i dobila ime. Ime općine promijenjeno je 2006. godine kako bi se iskoristilo priznanje imena Schengena nakon potpisivanja Šengenskog sporazuma 1985. godine. Dvorac Schengen datira iz 1390. godine, ali je gotovo u potpunosti obnovljen u 19. vijeku.